

**ประกาศองค์การบริหารส่วนตำบลโจดหนองแก**

**เรื่อง นโยบายการบริหารความเสี่ยงองค์การบริหารส่วนตำบลโจดหนองแก**

**ประจำปีงบประมาณ พ.ศ. 2567**

.........................................

 ตามรัฐธรรมนูญแห่งราชอาณาจักรไทย พุทธศักราช 2560 มาตรา 76 บัญญัติให้ดำเนินการพัฒนาระบบการบริหารราชการให้เป็นไปตามหลักการบริหารจัดการบ้านเมืองที่ดี ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ประกอบพระราชบัญญัติวินัยการเงินการคลังของรัฐ พ.ศ. 2561 มาตรา 79 กำหนดให้หน่วยงานของรัฐจัดให้มีการบริหารจัดการความเสี่ยงและการควบคุมภายใน โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด

 ดังนั้น เพื่อให้องค์การบริหารส่วนตำบลโจดหนองแก ดำเนินการได้บรรลุเป้าหมายบทบัญญัติของกฎหมายและประกาศเจตจำนงสุจริตในการบริหารงานขององค์การบริหารส่วนตำบลโจดหนองแก อย่างถูกต้องและมีประสิทธิภาพอย่างเป็นรูปธรรม เห็นควรนำการบริหารจัดการความเสี่ยงและการควบคุมภายในมาใช้เป็นเครื่องมือและกรอบแนวทางในการบริหารทรัพยากรที่มีอยู่อย่างจำกัดให้เกิดประสิทธิภาพและประสิทธิผลในการดำเนินงานเพื่อรักษาและสร้างภาพลักษณ์ที่ดีขององค์การบริหารส่วนตำบลโจดหนองแก จึงขอประกาศนโยบายการบริหารความเสี่ยงและการควบคุมภายใน ดังนี้

1. มุ่งเน้นการบริหารความเสี่ยงขององค์การบริหารส่วนตำบลโจดหนองแก อยู่ในระดับที่ยอมรับได้ไม่กระทบต่อเป้าหมายและวัตถุประสงค์ขององค์การบริหารส่วนตำบลโจดหนองแก ในภาพรวม 4 ด้าน โดยจัดลำดับความสำคัญ ดังต่อไปนี้
	1. **ความเสี่ยงด้านการปฏิบัติงาน** ตามกฎหมาย ระเบียบ (Compliance Risk : C) เป็นความเสี่ยงอันเนื่องมาจากความไม่ชัดเจน ความไม่ทันสมัยหรือความไม่ครอบคลุมของกฎหมาย ระเบียบ ข้อบังคับต่าง ๆ ทำให้ต้องใช้ดุลพินิจหรือการตีความรวมทั้งการทำนิติกรรมสัญญาและการร่างสัญญาไม่ครอบคลุมการดำเนินงาน จนส่งผลต่อการปฏิบัติตามกฎหมาย ระเบียบ ข้อบังคับต่าง ๆ ไม่ถูกต้อง หรือการไม่ปฏิบัติตามกฎหมาย ระเบียบ ข้อบังคับ ประกาศ คำสั่ง หลักเกณฑ์และแนวทางปฏิบัติ
	2. **ความเสี่ยงด้านกลยุทธ์** (Strategic Risk : S) เป็นความเสี่ยง หรือปัญหาที่จะส่งผลต่อความสำเร็จตามเป้าหมายและพันธกิจโดยรวมตามแผนยุทธศาสตร์และนโยบายนายกองค์การบริหารส่วนตำบลโจดหนองแก เป็นการกำหนดกุลยุทธ์หรือปัจจัยที่จะส่งผลให้หน่วยงานในองค์การบริหารส่วนตำบลโจดหนองแก ไม่บรรลุวัตถุประสงค์
	3. **ความเสี่ยงด้านการดำเนินงาน** (Operational Risk : O) เป็นความเสี่ยง/ปัญหาอันเนื่องมาจากระบบงานภายใน กระบวนการปฏิบัติงาน เทคโนโลยีที่ใช้บุคลากร ความเพียงพอของข้อมูลที่ส่งผลกระทบทำให้ผลการปฏิบัติงาน ของหน่วยงานในองค์การบริหารส่วนตำบลโจดหนองแก เป็นไปอย่างไม่มีประสิทธิภาพและประสิทธิผล

-2-

* 1. **ความเสี่ยงด้านการเงิน** (Financial Rick : F) เป็นความเสี่ยงอันเนื่องจากกระบวนการบริหารงบประมาณและการเงินจนส่งผลต่อการบริหารงบประมาณและการเงินขององค์การบริหารส่วนตำบลโจดหนองแก
1. ให้หน่วยงานในสังกัดองค์การบริหารส่วนตำบลโจดหนองแก ดำเนินการบริหารความเสี่ยงทุกหน่วยงาน โดยส่งเสริมให้พนักงาน พนักงานจ้าง ผู้บริหารท้องถิ่น และสมาชิกสภาท้องถิ่น องค์การบริหารส่วนตำบลโจดหนองแก ทุกคนมีส่วนร่วมในกระบวนการบริหารความเสี่ยงและการควบคุมภายใน ภายใต้การกำกับดูแลของคณะทำงานการบริหารความเสี่ยงขององค์การบริหารส่วนตำบลโจดหนองแก
2. ให้หัวหน้าส่วนราชการในหน่วยงานสังกัดองค์การบริหารส่วนตำบลโจดหนองแก และผู้บังคับบัญชาตามสายการบังคับบัญชามีหน้าที่ตรวจสอบ ติดตาม และประเมินความเสี่ยงที่เกิดขึ้นหรืออาจเกิดขึ้นตามสภาพแวดล้อมภายในและภายนอกของหน่วยงานที่เปลี่ยนแปลงตลอดเวลาอย่างต่อเนื่อง
3. ส่งเสริมและสร้างความตระหนักรู้ด้านความเสี่ยง สามารถประยุกต์ใช้หลักการบริหารความเสี่ยง เพื่อปลูกฝังเป็นวัฒนธรรมการบริหารความเสี่ยงให้แก่พนักงานส่วนตำบล พนักงานจ้าง ผู้บริหารและสมาชิกสภาองค์การบริหารส่วนตำบลโจดหนองแกทุกคน ให้ปฏิบัติงานอย่างมีประสิทธิภาพและประสิทธิผลที่จะนำไปสู่การบรรลุเป้าหมายและการเป็นองค์กรแห่งนวัตกรรมขององค์การบริหารส่วนตำบลโจดหนองแก

จึงประกาศให้ทราบโดยทั่วกัน

 ประกาศ ณ วันที่ 26 เดือนกันยายน พ.ศ. 2566

 ว่าที่ร้อยตรี

 (นิพนธ์ ศิริวรประสาท)

 นายกองค์การบริหารส่วนตำบลโจดหนองแก